b"\n_START_ARTICLE_\nErnest Nagel\n_START_PARAGRAPH_\nErnest Nagel (16. marraskuuta 1901, Praha \xe2\x80\x94 22. syyskuuta 1985, New York City) oli yhdysvaltalainen, b\xc3\xb6\xc3\xb6mil\xc3\xa4issyntyinen filosofi, joka oli yksi aikansa merkitt\xc3\xa4vimpi\xc3\xa4 tieteenfilosofeja. H\xc3\xa4n on yksi loogisen empirismin keskeisimpi\xc3\xa4 henkil\xc3\xb6it\xc3\xa4 Rudolf Carnapin, Hans Reichenbachin ja Carl Hempelin ohella._NEWLINE_Nagel syntyi Prahassa, It\xc3\xa4valta-Unkarissa, ja muutti Yhdysvaltoihin perheens\xc3\xa4 mukana kymmenvuotiaana. H\xc3\xa4n valmistui City College of New Yorkista vuonna 1923 ja v\xc3\xa4itteli tohtoriksi Columbia Universityst\xc3\xa4 vuonna 1930. H\xc3\xa4n vietti koko akateemisen uransa Columbiassa, lukuun ottamatta yht\xc3\xa4 vuotta (1966-1967) Rockefeller Universityss\xc3\xa4. H\xc3\xa4nest\xc3\xa4 tuli Columbian professori vuonna 1967._NEWLINE_Nagelin p\xc3\xa4\xc3\xa4teos The Structure of Science k\xc3\xa4yt\xc3\xa4nn\xc3\xb6ss\xc3\xa4 perusti analyyttisen tieteen filosofian. H\xc3\xa4n oli ensimm\xc3\xa4inen joka ehdotti analyyttisten vastaavuksien (tai \xe2\x80\x9dsiltalakien\xe2\x80\x9d) asettamista eri tieteiden k\xc3\xa4ytt\xc3\xa4mien termien v\xc3\xa4lille, mik\xc3\xa4 poistaisi kaikki ontologiset sitoumukset, paitsi ne, joita kaikkein perustavimmat tieteet vaativat. T\xc3\xa4ss\xc3\xa4 teoksessa Nagel esitti kuvauksen teleologisesta selitt\xc3\xa4misest\xc3\xa4 syysuhteellisen eli kausaalisen selitt\xc3\xa4misen muotona._NEWLINE_G\xc3\xb6del's proof selvitti G\xc3\xb6delin ep\xc3\xa4t\xc3\xa4ydellisyyslausetta niille, jotka eiv\xc3\xa4t tunteneet matemaattista logiikkaa._NEWLINE_Nagel toimitti julkaisuja Journal of Philosophy (1939-1956) ja Journal of Symbolic Logic (1940-1946)."